དག་སྣང་བླ་མ་དྲག་པོ་ཀཱི་ལ་ཡའི་བྱིན་རླབས་ཀྱི་ཆོ་ག་བཀླག་ཆོག་ཏུ་བཀོད་པ་ཡེ་ཤེས་འོད་ཀྱི་ཕྲེང་བ་ཞེས་བྱ་བ་བཞུགས་སོ།།

སྲིད་པ་ཕུར་བུས་གདུག་ཅན་དཔུང་།།ཐལ་བར་འབྱིན་ལ་ཡེ་ཤེས་ཀྱི།།བླ་མ་དྲག་པོའི་སྲོག་ཞུགས་པ།།བླ་མེད་སྟོབས་འཆང་དེར་བཏུད་ནས།།འཇིག
རྟེན་དབང་ཕྱུག་པདྨ་དཀར།།དག་པའི་གཟིགས་མོར་འབྱམས་ཀླས་ཚེ།།མ་ཧཱ་གུ་རུས་གདམས་པའི་བཅུད།།སྨིན་བྱེད་ལག་ལེན་ཉུང་ངུར་བསྡེ་བ།བྱིན་རླབས་ཀྱི་ཚན་ལ་ཁྱད་པར་དུ་འཕགས
པའི་ཐུགས་སྒྲུབ་འདིའི་བྱིན་རླབས་དབང་བསྐུར་གྱི་རིམ་པ་བསྒྲུབ་པ་ལ་སྦྱོར་བ་དབེན་པའི་གནས་སུ་སྟེགས་བུ་ཁེབས་ལྡན་གྱི་དབུས་སུ་མཉྫིའི་ཁར་སྐུ་རྟེན་ཐོད་པའམ་རིན་པོ་ཆེའི་སྣོད་དུ་སྨན་སྤོས་ལ་ཨ་མྲྀ་ཏ་བསྲེས་པའི་བྱེལ་དཔལ་གཏོར
དཔལ་ཅན་པད་འདབ་བཞི་པ་རྒྱན་ལྡན་ལ་སྐུ་ཙཀ་དང་དང་གདུགས་དམར་པོས་མཚན་པ།གཡས་སུ་གསུང་རྟེན་ཐོད་པ་མཚན་ལྡན་ཆང་དང་ཆོས་སྨན་སྦྱར་བས་བཀང་བ་དང་གི་ཁ་ཆོད་བཀབ་པ།གཡོན་ཏུ་ཞུགས་རྟེན་གསེར་གྱི་རྡོ་

རྗེ་རྩེ་དགུ་པ།མདུན་ཏུ་ཡོན་ཏན་རྟེན་བུམ་པ་རྫས་དང་བཅུད་ལྡན་མགུལ་ཆིངས་སྣ་ལྔ་ཁ་རྒྱན་གསེབ་ཏུ་ཐོད་ཕྲེང་རིགས་ལྔའི་སྐུ་ཙཀ་བཙུགས་པ།རྒྱབ་ཏུ་ཕྲིན་ལས་རྟེན་ལྕགས་ཕུར་དར་མཐིང་ནག
གི་ཅོད་པན་ཅན་ཕུར་གདན་ལ་བཙུགས་པ།གཡོན་མདུན་སྡེ་བརྐྱང་གཏོར་མ་ཤ་ཁྲག་མཚེ་ཡུངས་མང་གིས་བརྒྱན་པ།དེ་དག་གི་མདུན་དུ་སྨན་ར་ཀ་གཏོར་གསུམ།ཆུ་གཉིས་ཉེར་སྤྱོད་ཕྲེང་ཚར་བཤམ།ལས་བུམ་མགུལ
ཆིངས་དམར་པོ་ཅན།ཟུབ་ཁུང་།ཉ་པོ།ཕྲིན་ལས་ལ་མཁོ་བའི་སྔོན་གཏོར་ཚོགས་ཀྱི་ཡོ་བྱད་སོགས་ཚོགས་པར་བྱའོ།།དངོས་གཞིའི་ཐོག་མར་བདག་མདུན་སྒྲུབ་པ་ནི།བརྒྱུད་འདེབས།སྔོན་གཏོར།བགེགས་བསླད།
སྲུང་འཁོར།སྐྱབས་སེམས།ལྷ་བསྐྱེད་སྤྱན་འདྲེན་མཚམས་བྱིན་རླབས་བསྡུ་བའི་དམིགས་པ་བཅས་ཛཔྲ་ལན་བདུན་ནམ་ཉེར་གཅིག་བརྗོད།དེ་ནས་གསོལ་གདབ་བཅས་ཐོད་ཕྲེང་རིགས་ལྔ་ལས་དབང་ལེན་བྱ།བསྙེན་ཡིག་ལྟར་བཟླས་དམིགས

མས་གས་ལ་བཏབ་ལ་ཛ་པྲ་ཅི་ནུས་བཟླ།དེ་ནས་མཆོད་གཏོར་བྱིན་བརླབ།མདུན་གྱི་སྐུ་རྟེན་གཏོར་མ་དྲག་པོར་གསལ།གསུང་རྟེན་ཐོད་པའི་ནང་ཉི་ཟླ་གའུ་ཁ་སྦྱོར་གྱི་དབུས་སུ་སྔགས་ཀྱི་ཕྲེང་བ་གསལ།ཐུགས་རྟེན་ཟླ་སྟེང་རྡོ་རྗེ་རྩེ་དཀུར་གསལ།བུམ་ནང་ཟོད་ཟེར་རིགས་
ལྔ་བཞུགས་པར་བསྒོམ།ཕུར་པ་ཡང་རིག་འཛིན་དྲག་པོར་གསལ་ཏེ་མངོན་རྟོགས་ནས་སྤྱན་འདྲེན།མཆོད་པ་བསྟོད་པའི་བར་སོང་རྗེས།བདག་མདུན་གྱི་འོད་ཟེར་སྤྲོ་བསྡུ་བཅས་བཟླས་པ་ཅི་ནུས་སྤྱིར་བྱ།བྱེ་བྲག་རྟེན་ལྔ་པོ་རེ་རེ་བཞིན་དམིགས་པ་གཏད་ལ་བཟླས
ས་བྱིན་བརླབ།དེ་ནས་ཚོགས་བསང་སྤྱང་བྱིན་བརླབ།བྱིན་འབེབས།ཚོགས་འབུལ་རིམ་གསུམ་གྲུབ་ནས།ཆོས་སྲང་སྤྱི་སྒོས་ཀྱི་གཏོར་འབུལ།གཞི་བདག་ལ་གཏོར་མ་འབུལ་བ་རྣམས་བྱ།ལས་བུམ་བསང་སྦྱང་།བུམ་པ་མི་དམིགས་སྟོང་པར
གྱུར།སྟོང་པའི་ངང་ལས་ཕྱི་བུམ་པ་མཚན་ཉིད་དང་ལྡན་པའི་ནང་དུ།པད་ཉི་ལ་ཁྲོ་བོ་ཡཀྵ་མེ་པལ་སྨུག་ནག་གཡས་ཐོ་བ་ཕྱར་ཞིང་གཡོན་ཐུགས་ཀར་སྡིགས་མཛུབ་མཛད་པ།དཔལ་གྱི་ཆས་ཀྱིས་བརྒྱན
ཏེ་གཡོན་བརྐྱང་གིས་གནས་པར་གྱུར་པའི་ཐུགས་ཀ་ནས་འོད་འཕྲོས་ཡེ་ཤེས་པ་སྤྱན་དྲངས་བསྟིམ།བཛྲ་ས་མ་ཡ་ཛཿཛཿཧཱུཾ་བཾ་ཧོཿབཛྲ་ཨ་བྷི་ཥིཉྩ་མཱཾཿརྒྱལ་བ་ཀུན་གྱི་མཐུ་སྟོབས་ནས།།གཅིག་བསྡུས་མ
རུངས་གདག་པ་འདུལ།།ལས་ཀྱི་ཁྲོ་ཆེན་འབར་བའི་སྐུ།།ཡཀྵ་མེ་དཔལ་ཕྱག་འཚལ་བསྟོད།ཤུགས་ཀར་ཉི་མ་ལ་ཧཱུཾ་ཡིག་གནས་པ་ལ་སྔགས་ཀྱི་ཕྲེང་བ་བཀོད་ལ།ཨོཾ་བཛྲ་ཡཀྐ་ཧཱུཾ།ཞེས་བཟླས་པ་བཞག

ཏིང་ངེ་འཛིན་གྱི་དབང་ལེན་ནམ་རིག་པའི་མེ་ཏོག་དོར་བ་གང་རུང་བྱའོ།།དེ་ནས་སློབ་མ་རྗེས་སུ་བཟུང་བ་ནི།ལས་བུམ་གྱི་ཆུ་དང་།ཇི་ལྟར་བལྟམས་པ་སོགས་ཀྱིས་ཁྲུས་བྱ།ལས་བྱང་ལྟར་བགེགས་གཏོར་བཏང་ཞིང་
ཚམས་བཅད།སྲུང་འཁོར་བསྒོམ།མཎྜལ་བཀྱེ་བསྡུ།སེམས་བསྐྱེད་གསལ་གདབ།ཆོས་བཤད་ཅི་རིགས་པ་དང་།དམིགས་བསལ་དུ།དེ་ལ་འདིར་གསང་སྔགས་སྔ་འགྱུར་པ་ལ་བཀའ་གཏེར་དག་སྣང་གི་བབས་སོ་ཆེན་པོ
གསུམ་དུ་བཞུགས་ཤིང་།དེ་གསུམ་ཡང་སྔ་མ་ལས་ཕྱི་མ་རིམ་གྱིས་ཟབ་པར་བཞེད་པ་ལས་འདིར་ཟབ་མོ་དག་སྣང་གི་ཆོས་སྡེ་ཡིན་ལ།དེ་ལའང་གཏན་ལ་དབབ་བྱའི་ཆོས་དང་།འབེབས་པ་པོ་གང་ཟག་གི
དབྱེ་བས་རྣམ་གྲངས་མཐའ་ཡས་པར་བཞུགས་པ་ལས་འདིར་ཐོས་ནི།གུ་རུ་རིན་པོ་ཆེའི་ཞལ་ནས།པདྨ་ང་བསྒོམ་མཆོད་དང་སུས་སྒྲུབ་པ།།རྒྱལ་བ་རྒྱ་མཚོས་བྱིན་རློབ་གུ་བཞིན་སྐྱོང་།།དམ་ཅན་མཁའ
འགྲོས་དངོས་གྲུབ་ཆར་ལྟར་འབེབས།།སྣང་སྲིད་དྲེགས་པས་ཅི་བསྒོའི་ལས་རྣམས་སྒྲུབ།།ཅེས་སོགས་རྡོ་རྗེའི་གསུང་གིས་ཡང་ཡང་བསྔགས་པ་བྱིན་རླབས་ཀུན་གྱི་རྒྱལ་པོ་གུ་རུ་རིན་པོ་ཆེའི་སྒྲུབ་ཐབས་ཡིན་ལ
དེ་ལ་ཞི་དྲག་གཉིས་ལས་འདིར་ནི།ཇི་སྐད་དུ།ཁྱད་པར་བྱིན་རླབས་དངོས་གྲུབ་མུར་འདིང་ན།།རྡོ་རྗེ་དྲག་རྩེལ་པདྨ་ང་ཉིད་སྒོམས།།དུས་གསུམ་སངས་རྒྱས་ཡོན་ཏན་བདག་ལ་རྫོགས།ཞེས་ཞལ་གྱིས་བཞེས

་པདྨ་དྲག་པོར་སྒྲུབ་པའི་སྒོར་ཡིན།དེ་ལའང་དཀྱིལ་འཁོར་དང་།དཔའ་བོ་གཅིག་པ་དང་།དེ་རེ་རེ་ལའང་རིགས་ལྔའི་དབྱེ་བ་ཅན་དང་།བླ་པུར་སྦགས་མར་སྒྲུབ་པའི་སྒོར་སོགས་མང་དུ་མཆིས་པ་ལས།
དིར་སྙིགས་དུས་ཀྱི་དམ་སྲི་འབྱུང་པོ་མཐུ་བོ་ཆེ་རྣམས་ཀྱི་གཉེན་པོར་ཆེད་དུ་བསྔགས་པ་བླ་བུར་སྒྲགས་མ་སྤུ་གྲི་གཅིག་ཤུར་གྱི་ཚུལ་དུ་སྒྲུབ་པ་ཡིན།དག་སྣང་འབེབས་པ་པོ་ནི།ཆོས་དབང་རིན་པོ་ཆེའི་གཏེར་ལུང་ལས
རལ་ཞེས་པའི་ལུང་གསུམ་མདོར།།ནོར་བུ་འཛིན་པའི་སྤྲུལ་པ་འབྱུང་།།པ་པོང་ཤོ་འདྲའི་ཁ་ནས་ཆོས་འཆང་རྩོམ།།ཞེས་དང་།ནཱ་རོ་པ་ཎ་ཆེན་སྒྱུ་མའི་གར་བསྒྱུར་བ།།གཙང་བ་རྒྱ་རས་འབྲག་དང་ར་ལུང
འབྱོན།།ཞེས་དང་།གནོན་སྦྱིན་གང་བ་བཟང་པོའི་ཞོལ།།ང་ཉིད་རྒྱ་ཡི་མིང་དུ་སྤྲུལ།།སྒྲུབ་བརྐྱང་བསྟན་པའི་སྲོག་ཤིང་འཛུགས།།ཞེས་གུ་རུ་རིན་པོ་ཆེ་རང་ཉིད་དུའང་ཞལ་གྱིས་བཞེས་ཤིང་།གཏེར
ལུང་གཞན་ལས་ཅོག་རོ་ཀླུའི་རྒྱལ་མཚན་གྱི་སྐྱེ་བར་ལུང་བསྟན་པ་འགྲོ་མགོན་གཙང་བ་རྒྱ་རས་ཉིད་ཡེ་ཤེས་སྒྱུ་འཕྲུལ་དྲ་བའི་རོལ་གར་བསྒྱུར་བའི་སྐུ་ཕྲེང་བཞི་པ།ཕྲེང་སོ་གཏེར་ཆེན་གྱི་ལུང་བྱང་དུ།ཤར
གྱི་ཕྱོགས་ནས་ངག་དབང་ཀུན་དགའི་མིང་།།ལུས་ལ་དཔའ་བོ་སྟག་ཤམ་སྤད་དཀྲིས་ཅན།།མཁའ་འགྲོའི་གསང་ལམ་རྩ་འཁོར་ཕྱི་རུ་གསལ།།ལྟོ་བ་བུམ་པའི་ཕྱག་རྒྱས་མཚན་པ་ཞིག།མ

ངེས་ཐོགས་མེད་རླུང་ལྟར་རྒྱུ་བའི་ཚེ།།སོགས་དང་།དེ་དང་སུ་འཕྲད་དཔའ་བོ་མཁའ་འགྲོའི་ཞིང་།།སྔགས་ལ་སྤྱོད་པའི་ས་སྤྱོད་ལ་ཁྲིད་ནས།།ཅེས་སོགས་འབྲེལ་ཚད་དོན་ལྡན་གྱི་
སྤྲུལ་པའི་སྐུར་བསྔགས་པ།མཁས་ཤིང་གྲུབ་པ་ཡོངས་ཀྱི་གཙུག་རྒྱན་ཏུ་གྱུར་པ་ཐམས་ཅད་མཁྱེན་པ་མི་ཕམ་པདྨ་དཀར་པོའམ།ངག་དབང་ནོར་བུ་ཉིད་གཉལ་ཡངས་པ་ཅན་གྱི་གྲོང་ཁྱེར་ཆེན་པོའི་དབུས།།
དཔལ་གྱི་རི་བོའི་ངོགས།རྡོ་རྗེ་གདན་གྱི་གཙུག་ལག་ཁང་དུ་བཞུགས་པའི་ཚེ་སློབ་དཔོན་ཆེན་པོས་སྲིན་པོའི་གཟུགས་ཅན་གྱི་རིག་པ་འཛིན་པ་གཉིས་ལ་གདམས་ངག་བཀའ་ཕྲིན་གྱི་ཚུལ་དུ་བརྫོངས་པ་སྟན་ལ
གསན་པའི་མཐར།མདུན་གྱི་ནམ་མཁར་དྲག་པོ་ཀཱི་ལ་ཡ་གཞུང་དང་མཐུན་པས་དངོས་སུ་བྱིན་གྱིས་བརླབས།དེ་ནས་བརྩམས་ད་ལྷའི་བར་བྱིན་རླབས་ཀྱི་གཟི་བརྗིད་མ་ཡལ་ཅིང་བརྒྱུད་འཛིན་དང་བཅས་པ་ལྷ་འདི་ཉིད།
ཀྱི་སྒོ་ནས་བར་ཆད་ཀྱི་གཡུལ་ལས་རྣམ་པར་རྒྱལ་བར་མཛད་པའི་གདམས་ཟབ་ཁྱད་པར་ཅན་འདི་ཉིད་ཀྱི་བྱིན་རླབས་དབང་བསྐུར་གྱི་རིམ་པ་བསྒྲུབ་པ་ལ་སོགས་ཀྱིས་མཚམས་སྦྱར་ནས་མཎྜལ་འབུལ་དུ་གཞུག།བླ་མ
རིག་འཛིན་ཆེན་པོ་དྲག་པོ་རྩལ་དངོས་སུ་གསལ་བ་ལ་གུས་པ་ཆེན་པོས་ཐལ་མོ་མེ་ཏོག་དང་བཅས་ཏེ་གསོལ་བ་འདེབས་པ་འདིའི་རྗེས་ཟློས་མཛོད།ལུས་ལ་བརྟུལ་ཞུགས་གཟི་བརྗིད་བསྐྱེད་དུ་གསོལ།།ངག

ལནུས་པའི་བྱིན་རླབས་སྤསྦར་དུ་གསོལ།།སེམས་ལ་རྟོགས་པའི་ཡེ་ཤེས་བསྐྱེད་དུ་གསོལ།།ལུས་ངག་ཡིད་གསུམ་སྨིན་པར་མཛད་དུ་གསོལ།།ཅེས་ལན་གསུམ།དཀོན་མཆོག་ཀུན་འདུས་ཀྱི་ངོ་བོ་བླ་མ་དྲག
ངོ་རྩོལ་ལ་བྱང་ཆུབ་མ་ཐོབ་ཀྱི་བར་དུ་ཐོ་གཏད་ལིང་བསྐུར་གྱིས་སྐྱབས་སུ་མཆིན་འདི་བྱི་བར་དོ་ཀུན་ཏུ་ཐུགས་རྗེས་མ་འདོར་ཅིག་སྙམ་པ་དང་།སེམས་ཅན་ཐམས་ཅད་ཀྱི་དོན་ཏུ་བླ་མ་པདྨ་དྲག་པོའི་དགོངས་སྤྱོད་མཛད་པ
ཐམས་ཅད་ལ་སློབ་པར་བགྱིའོ་སྙམ་དུ་ཐུགས་བསྐྱེད་པ་གསལ་བཏབ་སྟེ་འདིའི་རྗེས་ཟློས།བདག་ནི་མགོན་པོ་གཞན་སྤངས་ནས།།རིག་འཛིན་ཆེན་པོ་ཁྱེད་ལ་བསྐྱབ།།དེ་ཅིའི་སླད་དུ་ཞེ་ན་ཁྱོད།།སངས
རྒྱས་ཆོས་ཚོགས་ཀུན་ལགས་སོ།།དེ་ཕྱིར་ཐུགས་རྗེའི་སྤྱན་རས་ཀྱིས།།རྣམ་པ་ཀུན་ཏུ་གཟིགས་པ་དང་།།ཁྱོད་ཀྱི་མཛད་པ་གང་ལགས་པ།།དེ་ལ་བདག་གིས་བསླབ་པར་བགྱི།བསགས་སྦྱོང་ཐམས
ཅད་ཀྱི་གནད་དམ་སྙིང་པོ་བསྡུས་པ་རྒྱན་བཤག་ཡན་ལག་བརྒྱད་པ་ཚུལ་བཞིན་ཏུ་བྱ་བའི་བློས་འདིའི་རྗེས་ཟློས།རྡོ་རྗེ་སློབ་དཔོན་སངས་རྒྱས་དཔལ།།སོགས།དེ་དག་གིས་དབང་གི་སྔོན་ཏུ་འགྲོ་བ་རྣམས
གྲུབ་ནས།དབང་དངོས་གཞི་ལ།གཏོར་མ་སྭཱ།བདུད་རྩི་གསུང་།ཕྱག་མཚན་ཐུགས།བུམ་པ་ཡོན་ཏན།ཕུར་པ་ཕྲིན་ལས་ཀྱི་དབང་བསྐུར་བ་སྟེ་རྣམ་པ་ལྔར་ཡོད་པ་ལས་དང་པོ་སྐུའི་དབང་བསྐུར

བྱིན་རླབས་གསན་པའི་དོན་ཏུ་ཁྱེད་རང་རྣམས་པདྨ་དྲག་པོའི་སྐུ་འདི་བཞིན་དུ་གསལ་ཐོབ་མཛོད།ཨོཾ་སྭ་བྷཱ་བ་སོགས་གཏེར་གཟུང་ལྟང་ལྒ་བསྐྱེད།སྨན་འཛིན་ཅིག་དྲུག་མེར་མེར་ལོ་མ་ཡོམ་ཤིག
ཤིག་བྱོན་ནས་གཏོར་མ་སྐུ་རྟེན་བཅས་པ་དང་དབྱེར་མེད་པར་མདུན་གྱི་ནམ་མཁར་བཞུགས་པར་མོས་མཛོད་།གཏོར་མ་སུ་ཙཀ་བཅང་ཐོགས་ལ།སྣང་བ་མཐའ་ཡས་སྐུ་ཡི་འཕྲོ་འདུ་ལས།།བདེ་གཤེགས
འདུས་པའི་ཁྲོ་རྒྱལ་དྲག་པོ་རྩལ།།མ་རུངས་གདུག་པ་འདུལ་བའི་ཕྲིན་ལས་པ།།སྐལ་ལྡན་ལུས་ལ་གཉིས་མེད་ཐིམ་གྱུར་ཅི་།།སྔགས་མཐར།ཀཱ་ཡ་སིདྡྷི་ཨོ།བཏགས་པ་བརྗོད་ལ་གཏོར་མ་སྤྱི་བོར་བཞག།ནམ་
མཁའ་གང་བར་བཞུགས་པའི་རྡོ་རྗེ་དྲག་པོ་རྩལ་ཁྱེད་རང་ལ་ཐིམ།ལུས་ལ་དབང་དྲག་འབར་བའི་བརྟུལ་ཞུགས་ཀྱི་གཟི་བརྗིད་རྒྱས་པར་མོས་མཛོད།གཉིས་པ་གསུང་གི་དབང་བསྐུར་བྱིན་རླབས་སྒྲུབ་པའི
སླད་དུ་དམིགས་པ་འདི་བཞིན་ཏུ་མཛོད།བནྡྷ་ཐོགས་ལ།ཐོད་པའི་བདུད་རྩིའི་ནང་དུ་ཉི་ཟླའི་གའུ་ཁ་སྦྱོར་གྱི་སྔགས་ཀྱི་ཕྲེང་བ་གསལ་འཚེར་འབར་བའི་རང་བཞིན་ཅན་མགྲིན་པར་བཞག་པར་མོས་ཤིག།སྣང
བ་མཐའ་ཡས་གསུང་གི་འཕྲོ་འདུ་ལས།།བདེ་གཤེགས་འདུས་པའི་ཁྲོ་རྒྱལ་དྲག་པོ་རྩལ།།མ་རུངས་གདུག་པ་འདུལ་བའི་ཕྲིན་ལས་པ།།སྐལ་ལྡན་ངག་ལ་གཉིས་མེད་ཐིམ་གྱུར་ཅིག།སྔགས་བཟར།ཝཱཀ་སིདྡྷི་ཨཱ

བརྗོད་ལ་བརྡྷ་མཟིན་པར་བནག་ཅིང་བདུད་རྩི་ཐུང་།གསུང་སྔགས་ཀྱི་ཚོགས་ཁྱེད་རང་གི་མགྲིན་པར་ཐིམ།ངག་ལ་གསང་བ་སྔགས་ཀྱི་ནུས་པའི་སྟོབས་རྩལ་ཆེར་འབར་བའི་མོས་པ་མཛོད།གསུམ་པ་ཐུགས་ཀྱི་བྱིན་རླབས
དཔངར་བསྐུར་བ་སྒྲུབ་པའི་སླད་དུ་དམིགས་པ་འདི་བཞིན་མཛོད།ཐུགས་རྟེན་ཕྱག་མཚན་ཟླ་བའི་དཀྱིལ་འཁོར་རབ་ཏུ་རྒྱས་པའི་སྟེང་དུ་གསེར་གྱི་རྡོ་རྗེ་རྩེ་དགུ་འོད་འབར་བར་གྱུར།རྡོ་རྗེ་ཐོགས་པ།སྣང་བ་མཐའ་ཡས
ཐུགས་ཀྱི་འཕྲོ་འདུ་ལས།།བདེ་གཤེགས་འདུས་པའི་ཁྲོ་རྒྱལ་དྲག་པོ་རྩལ།།མ་རུངས་གདུག་པ་འདུལ་བའི་ཕྲིན་ལས་པ།།སྐལ་ལྡན་ཡིད་ལ་གཉིས་མེད་ཐིམ་གྱུར་ཅིག།སྔགས་མཐར།ཙིཏྟ་སིདྡྷི་ཛྫ།
ཤེས་བརྗོད་པ་སྙིང་གར་བཞག།ཟླ་བ་རྡོ་རྗེ་དང་བཅས་པ་ཐུགས་ཀའི་ཕྱག་མཚན་ལ་ཐིམ།སེམས་ལ་རྟོགས་པའི་ཡེ་ཤེས་དྲི་མ་ཐམས་ཅད་དང་བྲལ་བའི་འོད་གསལ་མཐའ་དབུས་མེད་པ་ཀ་དག་ཀུན་བཟང་གི
དགོངས་པ་རྩོལ་བྲལ་ལྷུན་གྲུབ་ཏུ་སྐྱེས་པར་མོས་མཛོད།བཞི་པ་ཡོན་ཏན་གྱི་དབང་བསྐུར་སོགས།བུམ་པ་གཞལ་ཡས་ཁང་དུ་གྱུར་པའི་ནང་པད་ཟླའི་གདན་ལྔ་ཚོམ་གྱི་དབུས་སུ་བུདྡྷ་ཐོད་ཕྲེང་རྩལ།
ཤར་དུ་བཛྲ་ཐོད་ཕྲེང་རྩལ།ལྷོར་རཏྣ་ཐོད་ཕྲེང་རྩལ།ནུབ་ཏུ་པཛྲ་ཐོད་ཕྲེང་རྩ་ལ།བྲང་དུ་ཀརྨ་ཐོད་ཕྲེང་རྩལ་སོ་སོའི་ཡུམ་དང་བཅས་ཤིང་རྒྱན་ཆ་ལུགས་ཡོངས་སུ་རྫོགས་པར་བཞུགས་པ་ལ་མི་ཕྱེད་དང་པའི

གདུང་ཤུགས་དྲག་པོས་སློབ་དཔོན་གྱི་རྗེས་སུ་གསོལ་བ་འདེབས་པའི་འདུན་པ་མཛོད།བུམ་བཟོགས།ཀྱེ།དུས་གསུམ་སངས་རྒྱས་སོགས་གཏོར་གཞུང་ལྟར་གསོལ་འདེབས་འགྲེས་བཤད་རྒྱས
པདུས་ན་རྗེས་ཟློས་བྱ།མི་རུས་ན་སློབ་དཔོན་གྱིས་དལ་བུས་དབྱངས་སྙན་བཅས་བརྗོད་ལ།ཚིག་མཐར།བདག་པ་ཞེས་པ་འདི་ལ་ཤེས་བསྒྱུར།དེ་ལྟར་གསོལ་བ་བཏབ་པས་ཐུགས་རྒྱུད་བསྐུལ།།ཐོད་ཕྲེང་རིགས་ལྔ་སྙོམས་པར་ཞུག
པ་ལས།།བདེ་བ་རྒྱས་པའི་བྱང་སེམས་སྦྱོར་མཚམས་ལྷུང་།།སྤྱི་བོ་གང་བས་ལུས་ཀྱི་དྲི་མ་དག།བུམ་པའི་དབང་ཐོབ་སྐུ་ཡི་དངོས་གྲུབ་འགྲུབ།།མགྲིན་པ་གང་བས་ངག་གི་དྲི་མ་དག།གསང་བའི
དབང་ཐོབ་གསུང་གི་དངོས་གྲུབ་འགྲུབ།།སྙིང་ག་གང་པས་ཡིད་ཀྱི་དྲི་མ་དག།ཤེས་རབ་དབང་ཐོབ་ཐུགས་ཀྱི་དངོས་གྲུབ་འགྲུབ།།ལྟེ་བ་གང་བས་ཐ་དད་དྲི་མ་དག།བཞི་པའི་དབང་ཐོབ་རྫོགས་པའི
སངས་རྒྱས་འགྲུབ།།ཅེས་དང་།རྩ་སྔགས་ཤམ་བུ་གོང་གི་སྔགས་གསུམ་ཀ་བཏགས་པ་བརྗོད་ཅིང་བུམ་པ་གནས་བཞིར་བཞག།བུམ་ཆུ་ཐུང་།ཐོད་ཕྲེང་སྡེ་ལྔ་འོད་དུ་ཞུ་ནས་ཁྱེད་རང་ལ་ཐིམ་པས་གུ་རུ་དྲག་པོ་དང་སྐུ་གསུང་ཐུགས་
ཡོན་ཏན་ཕྲི